Diari Oficial de la Generalitat Valenciana


Sumari del DOGV 9863, del 04-06-2024 (2024/5153)

ACORD de 23 de maig de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Magdalena Lozano Olivares.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9863

Data del DOGV
:   04-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5153


Data del document
:   23-05-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 23 de maig de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Magdalena Lozano Olivares. [2024/5153]  
Número d'expedient: ABI 216/2017.  
Causant: Magdalena Lozano Olivares.   
DNI: \*\*\*\*837\*\*  
Lloc i data de la defunció: Alacant, 24 d'abril 2016.  
Últim domicili: Alacant  
  
Antecedents de fet  
  
Mitjançant ofici de 26 d'abril de 2017 presentat per la Delegació a Alacant de l'Institut Valencià d'Administració Tributària, IVAT, i que té entrada en esta Direcció General en data 4 de maig de 2017, número de registre 2285, es comunica a esta conselleria la defunció de Magdalena Lozano Olivares, amb DNI \*\*\*\*837\*\*, morta a Alacant el dia 24 d'abril de 2016, en estat de viuda.  
En la documentació aportada figura el certificat de defunció de la causant, l'escriptura de renúncia a l'herència per part dels seus hereus i la sol·licitud de pròrroga per a la liquidació de l'impost de successions i donacions.  
Des d'esta direcció general se sol·licita certificat històric d'empadronament on es constata que va estar empadronada a l'Ajuntament d'Alacant, així com certificat d'actes d'última voluntat on consta que va atorgar testament.  
En data 6 de novembre de 2018 es publica en el Diari Oficial de la Generalitat Valenciana la Resolució de 19 d'octubre de 2018, de la Direcció General del Sector Públic, Model Econòmic i Patrimoni de terminació d'investigació prèvia i incoació de l'expedient de declaració administrativa d'hereus abintestat de Magdalena Lozano Olivares a favor de la Generalitat. Expedient número 216/1154 JZE. [2018/10117]  
  
L'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat establix que: «El termini màxim per a la resolució del procediment serà d'un any», tenint en compte que l'acord d'incoació d'este procediment es va adoptar el 19 d'octubre de 2018, ha transcorregut el termini fixat en este precepte, per la qual cosa el procediment hauria caducat.  
Amb data 12 de març de 2024 firma el director general de Patrimoni la resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
  
En compliment del que establixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; l'article 2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'hereus abintestat a favor de la Generalitat respecte d'esta herència.  
Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposen els articles 95.3 i 58 de la Llei 39/2015, d'1 d'octubre, del procediment administratiu comú de les administracions públiques, dispose:  
  
Primer  
Iniciar un nou procediment de declaració de la Generalitat com a hereua abintestat de Magdalena Lozano Olivares, per no haver-se produït la prescripció.   
  
Segon  
Incorporar els actes i tràmits el contingut dels quals s'haja mantingut igual, si no s'ha produït la caducitat.  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.   
  
Quart  
Obrir el termini per a presentar al·legacions o qualsevol informació en relació amb els béns de la causant, o l'eventual existència d'hereus testamentaris o legítims. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.  
  
València, 23 de maig de 2024.- El director general de Patrimoni: Antonio Joaquín Woodward Poch.